Podsvietenie patrí medzi špecifiká herných klávesníc, pričom umožňuje lepšie ovládať hry počas nočných hodín. Pri jednotlivých produktoch sa však môže líšiť, a to aj s ohľadom na finančnú stránku. Mnohé zariadenia umožňujú podsvietenie vypnúť či regulovať intenzitu svetla, prípadne voliť konkrétne farby alebo vytvárať farebné efekty. Navyše je možné zvýrazniť často používané klávesy, navoliť farbu pre každý kláves zvlášť a niektoré klávesnice majú aj dynamické podsvietenie.